
ELŐTERJESZTÉS

Mórágy Község Képviselő - testületének 2024. december 20-i
rendes/rendkívüli testületi ülésére

	Tárgy:
	[bookmark: _Hlk187224285]Mórágy község helyi építési szabályzatáról szóló rendelet megalkotása, a község Településtervével kapcsolatos döntések meghozatala

	Előterjesztő:
	Glöckner Henrik polgármester

	Előterjesztést készítette:
	Tenczlingerné Füle Mária jegyzői megbízott

	Előterjesztés száma:
	74. sz.

	Mellékletek száma: 
	1 db

	Az előterjesztés a jogszabályi feltételeknek megfelel:
	igen


	A döntéshez szükséges többség:
	egyszerű és minősített

	Döntési forma:
	rendelet és határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester



Tisztelt Képviselő-testület!

Mórágy Község Önkormányzata Képviselő-testülete a 148/2021. (XI.5.) számú határozatában döntött az új településterv készítéséről. A településterv tervezetét képező munkaanyagot a képviselő-testület a 68/2024. (VII.29.) számú határozatában véleményezésre alkalmasnak találta. Ezt követően a tervezetről lakossági tájékoztató készült és lakosságú fórum került megtartásra. A partnerségi egyeztetés során beérkezett észrevételekről, véleményekről a 94/2024. (X.4.) számú határozatában döntött a képviselő-testület. 

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VIII.15.) Korm. rendelet (továbbiakban: Korm.R.) 62.§ eljárási szabályai szerint a településterv tervezetét az E-TÉR felületen került véleményeztetésre a Korm.R. 11. számú mellékletében szereplő véleményezésre jogosult szervekkel. A beérkezett vélemények megtárgyalását és elfogadását tartalmazza a 119/2024. (XII.4.) számú önkormányzati határozat. 

A Tolna Vármegyei Kormányhivatal állami főépítésze a záró szakmai véleményét részünkre megküldte, mely alapján a településterv mindkét munkarésze elfogadhatóvá vált.

A településterv elfogadásához a következő döntéseket kell meghoznia a Képviselő-testületnek:

- Településfejlesztési terv határozattal történő elfogadása
- Környezeti értékelés határozattal történő elfogadása
- Örökségvédelmi hatástanulmány határozattal történő elfogadása
- a község helyi építési szabályzatáról szóló rendelet megalkotása

Kérem a Képviselő-testületet az előterjesztés megtárgyalására az alábbi határozati javaslatok, valamint az előterjesztés mellékletét képező rendelettervezet elfogadására.

Határozati javaslat I.

…./2024.(XII.20.) Képviselő-testületi határozat
Mórágy Község településfejlesztési terve elfogadásáról

Mórágy Község Önkormányzat Képviselő-testülete úgy döntött, hogy az 1997. évi LXXVIII. törvény 9/A. § (1) bekezdésében kapott felhatalmazás alapján, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm.rendelet tartalmi követelményei szerint elkészült Településfejlesztési tervet a mellékelt tartalommal elfogadja.

1. melléklet: Településfejlesztési terv
2. melléklet: Fejlesztési tervlap

Határozati javaslat II.
…/2024.(XII.20.) Képviselő-testületi határozat
Mórágy Község Településtervéhez készített környezeti értékelés elfogadásáról

Mórágy Község Önkormányzatának Képviselő-testülete úgy határozott, hogy jelen határozat mellékletét alkotó, Mórágy Község Településtervéhez elkészített Környezeti értékelést elfogadja.



Határozati javaslat III.
…/2024.(XII.20.) Képviselő-testületi határozat
Mórágy Község Településtervéhez készített örökségvédelmi hatástanulmány elfogadásáról

Mórágy Község Önkormányzatának Képviselő-testülete úgy határozott, hogy a jelen határozat mellékletét alkotó, Mórágy Község Településtervéhez elkészített örökségvédelmi hatástanulmányt elfogadja.


Mórágy, 2024. december 19.


								Glöckner Henrik sk.
								   polgármester






















[bookmark: _GoBack]

7165 Mórágy, Alkotmány utca 3..Telefon:74/493-043; Telefax: 74/591-034
Internet: www.moragy.hu,e-mail: onkormmoragy@gmail.com

image1.jpeg




